יחסי הודו–מלאווי

יחסי הודו–מלאווי הם היחסים הבילטרליים שבין הרפובליקה של הודו לבין רפובליקת מלאווי. ראשית היחסים והמסחר בין המדינות נמצאת במאה ה-18, כשאנשי עסקים הודים (בעיקר מגוג'ראט) ביקרו באפריקה. הודו כוננה יחסים דיפלומטיים עם מלאווי ב-1964, זמן לא רב אחרי שהאחרונה קיבלה עצמאות. עוד באותה שנה ביקרה במלאווי ראש ממשלת הודו אינדירה גנדי והשתתפה בחגיגות העצמאות של המדינה הצעירה. הנציגות הדיפלומטית של הודו במלאווי נסגרה ב-1993 וייצוגה של הודו במדינה עבר לשגרירות ההודית בזמביה. מלאווי פתחה נציבות עליונה בניו דלהי בפברואר 2007. מספר מנהיגים במלאווי רכשו השכלה באוניברסיטאות הודיות, ביניהם הנשיא בינגו וה מותריקה. נשיא מלאווי מותריקה למד תואר ראשון במסחר ותואר שני בכלכלה מאוניברסיטת דלהי בין השנים 1961 ו-1963. במהלך ביקורו בהודו כנשיא ב-2010, הוענק לו תואר דוקטור של כבוד. נשיאה הראשון של מלאווי הייסטינגס באנדה ביקר בהודו ב-1983 כחלק מפגישת ראשי ממשלות חבר העמים הבריטי. כ-30 שנה אחר כך, ב-2010 ביקר בהודו נשיא מלאווי מותריקה בביקורו זה חתמו שתי המדינות על הסכם לשיתוף פעולה וכן על הסכם הנוגע לשיתוף הפעולה במשאבים טבעיים לצד הסכם לשיתוף פעולה רפואי ובריאותי. במהלך הביקור ראש ממשלת הודו מאנמוהאן סינג הכריז שמדינתו תפתח מחדש את הנציגות במלאווי בתחילת 2012, בהבטחה שהתקיימה בפברואר 2012 עם פתיחת הנציגות העליונה בלינגווה. סגן נשיא הודו מוחמד חמיד אנסארי ביקר במלאווי בינואר 2010. במהלך ביקור זה שני הצדדים חתמו על כמה הסכמים בנושאי חקלאות וקידום העסקים הקטנים במלאווי. עוד סוכם על אופן הייצוג הקונסולרי בין המדינות. מלאווי תומכת בהודו בסכסוך הבעלות על קשמיר וציינה זאת בוועידת האומות המאוחדות שנערכה אחרי הניסויים הגרעיניים ב-1998. מלאווי תומכת גם בדרישתה של הודו להיכלל כחברה קבועה במועצת הביטחון של האו"ם. כמו כן, המדינה הצביעה בעד מועמדותה של הודו למועצת האומות המאוחדות לזכויות אדם ב-2006. בשנת 2015 הייתה הודו שותפת הסחר השלישית בגודלה של מלאווי, אחרי דרום אפריקה וסין. הודו היא המקור הרביעי בגודלו לייבוא והשביעי בגודלו לייצוא. ב-2019 עמד היקף הסחר בין המדינות על כ-290 מיליון דולר. באותה שנה ייצאה הודו למלאווי סחורות בשווי של 255 מיליון דולר, העיקריות שבהן היו מוצרים רפואיים ומכונות, ואילו מלאווי ייצאה להודו סחורות בשווי של 35 מיליון דולר, רובן הגדול היו ירקות ופירות. ביוני 2020 הודיעה הודו על אספקת סיוע כלכלי למלאווי בסך של 215 מיליון דולר באשראי למימון מיזמי תשתיות מים. ההגירה ההודית למלאווי התחילה ב-1891, אחרי שהאחרונה הפכה למושבה בריטית. הבריטים הביאו עמם עובדים הודים כדי לפתח את מסילת הברזל בין מלאווי ומוזמביק. נכון לדצמבר 2016 מתגוררים במלאווי 8,000 איש ממוצא הודי, רובם מאזור גוג'ראט. הם מרוכזים בעיקר בערים כמו לינגווה, זומבה, מזוזו ואחרות. רובם מחזיקים באזרחות בריטית וחיים במלאווי למשך יותר מדור אחד. הם עוסקים בעיקר במסחר, חקלאות וחקלאות עסקית ורפואה. מדיה וקבצים בנושא יחסי הודו–מלאווי בוויקישיתוף High Commission of India Lilongwe (Malawi) בתאריך 30 בנובמבר 2016, בארכיון האינטרנט "India - Malawi relations" (PDF). Ministry of External Affairs. 13 בדצמבר 2016. נבדק ב-1 בינואר 2017. {{cite web}}: (עזרה) Nitsi, Delhi University confers honorary degree on Malawian President Mutharika, oneindia, ‏4 בנובמבר 2010 "1India-Malawi Relation" (PDF). Ministry of External Affairs. בינואר 2012. נבדק ב-1 בינואר 2017. {{cite web}}: (עזרה) Reporter, MBC. "India to increase trade opportunities in Malawi". MBC Malawi. נבדק ב-1 בינואר 2017. {{cite web}}: (עזרה) https://tradingeconomics.com/malawi/imports/india, Trading Economics India imports from Malawi, Trading Economics Nyasa Times, Malawi: India Provides Malawi With $215m Line of Credit for Water Supply Projects, all Africa, ‏13 ביוני 2020